Sunil Gavaskar Questions Team India Selection for Second Test
​ ధావన్‌ని బలి పశువు చేస్తున్నారు: గవాస్కర్
భారత ఓపెనర్ శిఖర్ ధావన్‌ని టీమిండియా మేనేజ్‌మెంట్‌ బలిపశువుగా చూస్తోందని మాజీ క్రికెటర్ సునీల్ గవాస్కర్
TNN | Updated:
Jan 13, 2018, 06:59PM IST
భారత ఓపెనర్ శిఖర్ ధావన్&zwnj;ని టీమిండియా మేనేజ్&zwnj;మెంట్&zwnj; బలిపశువుగా చూస్తోందని మాజీ క్రికెటర్ సునీల్ గవాస్కర్ అభిప్రాయపడ్డారు. సెంచూరియన్ వేదికగా దక్షిణాఫ్రికాతో శనివారం ఆరంభమైన రెండో టెస్టులో శిఖర్ ధావన్, సాహా, భువనేశ్వర్&zwnj; కుమార్&zwnj;లను తుది జట్టు నుంచి తప్పించిన మేనేజ్&zwnj;మెంట్ .. వారి స్థానంలో కేఎల్ రాహుల్, పార్థీవ్ పటేల్, ఇషాంత్ శర్మలకి అవకాశం కల్పించింది. ఈ ఎంపిక ఏమాత్రం ఆమోదయోగ్యంగా లేదని గవాస్కర్ పెదవి విరిచారు. జట్టులో మార్పులు చేయాలనుకుంటే.. మొదట శిఖర్ ధావన్ పేరే వినిపిస్తోందని ఈ మాజీ క్రికెటర్ ఆవేదన వ్యక్తం చేశారు.
&lsquo;జట్టులో శిఖర్ ధావన్ బలి పశువుగా తయారయ్యాడు. వేటు వేయాలనుకుంటే తొలుత అతని పేరే వినిపిస్తోంది. నాకు ఇప్పటికీ అర్థం కావడం లేదు. భువనేశ్వర్ స్థానంలో ఇషాంత్ శర్మని తీసుకోవాల్సిన అవసరం ఏంటి..? అతను తొలి టెస్టులో మొదటి సెషన్&zwnj;లోనే మూడు వికెట్లు పడగొట్టాడు.. మొత్తంగా ఆరు వికెట్లతో సత్తా చాటాడు కదా..? ఇషాంత్ కచ్చితంగా జట్టులో ఉండాలని అనుకుంటే షమీ లేదా బుమ్రాపై వేటు వేయచ్చు. కానీ.. అలా జరగలేదు. ఎందుకో..?&rsquo; అని గవాస్కర్ ప్రశ్నించాడు. ఒక టెస్టులో విఫలమవగానే ధావన్&zwnj;పై వేటు వేయడంలో అంతర్యం అర్థంకావడం లేదని.. సాహాకి గాయం కారణంగా పార్థీవ్&zwnj;ని జట్టులోకి తీసుకున్నామనే మాటలో వాస్తవమెంతో తెలియాలన్నారు.